"זה כמו ביסלי"

"בהתחלה ראיתי כמה חגבים, ופתאום להקה אדירה שכל הזמן הזרימה פנימה עוד חגבים, זה פשוט מדהים. בחיים לא ראיתי דבר כזה", סיפר אתמול לוואלה! חדשות פבלו רוזנפלד, חקלאי מבאר מילכה. להערכתו, 30% משטחי החקלאות שבבעלותו, שבהם הוא מגדל תפוחי אדמה, נפגעו מנחילי החגבים שפשטו עליהם.



מנגד, היו כמה שדווקא היו מרוצים מהגעת הארבה. "באנו לפה במיוחד כדי לאכול", סיפר מאיר רנה, תושב תל אביב, שהגיע לקיבוץ באר מילכה ב-5 בבוקר כדי לחזות בפלא - ולטעום אותו. "התחלנו לאסוף ומילאנו רבע שק. מאז שאני קטן אני שומע סיפורים שהיו אוכלים את זה בתימן, אוספים בשקים ומכניסים לתנור, ואני מחכה לזה. אכלתי לפני כמה שנים אחד קטן, דווקא היה טעים".



לדבריו, "זה כמו ביסלי. אתה מבשל אותו בתנור, כמו פיצוחים אתה אוכל אותו. זה היה הביסלי של פעם. מורידים לו את הראש בסיבוב, מושכים אותו, את הרגליים והכנפיים, ונשאר החלק שאוכלים".